open-index/open-wikipedia-markdown huggingface dataset:
Aitoa ruokaa

**Aitoa ruokaa** () on Svenska Dagbladetin toimituspäällikön Mats-Eric Nilssonin toinen kirja teollisesti valmistettujen elintarvikkeiden runsaasta lisäaineiden ja aromien käytöstä sekä kuluttajien johtamisesta harhaan. Suomenkielinen laitos ilmestyi Atarin kustantamana lokakuussa 2010, ja se on sisällöltään mukautettu Suomen oloihin. 

Kirja on "vaativan kuluttajan selviytymisopas". Se sisältää noin 150 teollisesti valmistettua elintarviketta ja kuvailee, miten niitä on manipuloitu. Nilsson tarjoaa niille aitoja vaihtoehtoja. Lisäksi kirjassa kerrotaan, kuinka kauppa ohjailee ostoksiamme ja esitellään käytössä olevat elintarvikkeiden merkit, kuten luomun ja kotimaisten elintarvikkeiden tunnukset. Kirjassa on myös vihjeitä ostopaikoista ja verkkosivustoista, joista saa aitoa ruokaa.

Kirjan mottona on vuodelta 1883 peräisin oleva sitaatti, jossa sanotaan: "Suuri osa niistä ravintoaineista, joita ostetaan, on väärennettyjä". Kirja käynnisti Ruotsissa vallankumouksen: elintarviketeollisuus ryhtyi siivoamaan tuotteistaan ylimääräisiä lisäaineita, ja kuluttajat valveutuivat tarkkailemaan ostoksiaan.

## Lähteet
Atar kustannus

**Atar Kustannus** on vuonna 2006 perustettu suomalainen kirjankustantamo, jonka omistaa Thor-Fredric Karlsson. Kustantamon ensimmäinen julkaisu oli Kahlil Gibranin teoksen *Profeetta* uusi suomennos.

## Lähteet
*Kotisivut .
Eye Dance

**Eye Dance** on saksalaisen Boney M. -yhtyeen kahdeksas ja samalla viimeinen studioalbumi, joka julkaistiin lokakuussa 1985. Se on ainoa Boney M. -studioalbumi, joka ei noussut listalle yhtyeen kotimaassa Länsi-Saksassa. Kuriositeettina *Eye Dance* on myös yhtyeen ainoa studioalbumi, jonka kannessa ei ole Boney M. -logoa, eikä yhtyeen jäseniä kuvattuna.

Avausraita ”Young, Free & Single” ja Stevie Wonder -cover ”My Cherie Amour” olivat levyn singlejulkaisut. Albumilla on myös muun muassa 10cc-cover ”Dreadlock Holiday”.

## Kappaleet

**A-puoli**
#  
#  
#  
#  
#
**B-puoli**
#  
#  
#  
#  
#

## Kokoonpano
* Reggie Tsiboe – laulu kappaleissa 1, 5, 8 ja 10, taustalaulu
* Liz Mitchell – laulu kappaleissa 7 ja 9, taustalaulu
* Frank Farian – laulu kappaleissa 2, 4 ja 6, taustalaulu
* Marcia Barrett – taustalaulu
* Bobby Farrell – laulu kappaleessa 1
* Rhonda Heath (La Mama) – laulu kappaleissa 2 ja 3
* Madeleine Davis (La Mama) – laulu kappaleissa 2 ja 3
* Patricia Shockley (La Mama) – laulu kappaleissa 2 ja 3
* Amy Goff – taustalaulu kappaleissa 1, 5, 8 ja 10
* Elaine Goff – taustalaulu kappaleissa 1, 5, 8 ja 10

## Lähteet
Artemis (täsmennyssivu)

**Artemis** voi viitata seuraaviin:

* Artemis, jumalatar kreikkalaisessa mytologiassa
* *[[HMS Artemis (P449)]]*, Amphion-luokan sukellusvene
* *[[Artémis (Q96)]]*, Ranskan laivaston Amphitrite-luokan sukellusvene
* 105 Artemis, päävyöhykkeen asteroidi
* Artemis, tietoliikennesatelliitti
* Artemis, Nasan avaruusohjelma
* *[[Artemis Fowl]]*, Eoin Colferin kirjasarja
* *[[Artemis (kirja)|Artemis]]*, Andy Weirin kirja
* ''Artemis'', Lindsey Stirlingin studioalbumi vuodelta 2019
* Artemis, suomalainen jousiammuntaseura
Lasse Virénin patsas

**Lasse Virénin patsas** (myös **Lasse Virénin juoksijapatsas**) on kuvanveistäjä Terho Sakin suunnittelema nelinkertaista olympiavoittajaa Lasse Viréniä esittävä pronssiveistos. Veistos on ilmeeltään rosoinen ja sen sanotaan ilmentävän uuvuttavaa ponnistelua, joka edeltää huippusuorituksia. Veistoksesta on tehty kaksi valosta, josta toinen sijaitsee Helsingissä ja toinen Myrskylässä.

Helsingissä Olympiastadionin tuntumassa Kisahallin puistikossa oleva valos paljastettiin yleisurheilun EM-kisojen alla 6. elokuuta 1994. Patsaan paljasti kansainvälisen yleisurheiluliiton IAAF:n puheenjohtaja Primo Nebiolo ja tilaisuudessa puhui juoksija Pekka Vasala. Patsastoimikuntaa johti kauppaneuvos Jukka Uunila. 

Helsingin kaupungille oli tarjottu kahta vaihtoehtoista Virénin patsasta, joista toinen oli amerikansuomalaisen Eino Romppasen neljää juoksijaa esittänyt teos *Viimeinen metri* (The Last Meter). Kaupunginjohto valitsi kuitenkin Sakin veistoksen toteutettavaksi. Romppasen veistos pystytettiin lopulta vuonna 1999 Kempeleeseen Polar Electron pääkonttorin eteen.

Toinen valos veistoksesta on Virénin kotikunnan Myrskylän kirkonkylän keskustassa, se paljastettiin 18. syyskuuta 1994.

Lasse Virén on neljäs suomalainen juoksija, jonka kunniaksi on pystytetty patsas jo elinaikana. Muut ovat Paavo Nurmi, jota kuvaavan juoksijapatsaan ensimmäinen valos valmistui jo 1925, Hannes Kolehmainen (Heikki Konttisen veistos Kuopion Väinölänniemellä, 1953) ja Ville Ritola (Maija Nuotion veistos Peräseinäjoella, 1978).

## Lähteet
Juha Nabb

**Juha Erik ”Nappi” Nabb** (25. heinäkuuta 1965 – 31. tammikuuta 2011) oli tamperelainen punkmuusikko. Hän soitti muun muassa yhtyeissä Kaaos, Riistetyt, Pyhät nuket ja Kuolleet kukat.

## Lähteet

## Aiheesta muualla
* http://www.discogs.com/artist/Nappi
Hopeabromidi

**Hopeabromidi** (AgBr) on hopea- ja bromidi-ionien muodostama epäorgaaninen ioniyhdiste. Hopeabromidia käytetään muun muassa valokuvauksessa.

## Valmistus ja ominaisuudet
Hopeabromidi liukenee erittäin huonosti veteen, minkä vuoksi sitä tuotetaan saostamalla vesiliuoksista. Reaktio tapahtuu hopeanitraatti- ja bromidiliuoksien, esimerkiksi kaliumbromidin, välisellä reaktiolla. Muiden hopeayhdisteiden tavoin myös hopeabromidi tummuu erittäin helposti valon vaikutuksesta, minkä vuoksi reaktio on suoritettava pimeässä.
:AgNO3(aq) + KBr(aq) → AgBr(s) + KNO3(aq)

Hopeabromidi liukenee hyvin niukasti veteen ja on käytännöllisesti katsoen liukenematon. Hopeaionit muodostavat helposti komplekseja esimerkiksi tiosulfaatti- ja syanidi-ionien kanssa, ja niiden liuoksiin yhdiste liukenee paremmin. Hopeabromidikiteiden alkeiskoppi on kuutiollinen ja muistuttaa natriumkloridin rakennetta. Ionien välinen etäisyys on 0,29 nm. Jos bromidi- tai hopeaioneita on ylimäärä, muodostuu kiteistä oktaedrisia. Yhdisteen kiteiden keltaisen värin arvellaan johtuvan kiteiden epämuodostumista, jotka johtuvat hopeabromidin osittaisesta kovalenttisesta luonteesta.

## Käyttö valokuvauksessa
Hopeahalidien valokemialliset ominaisuudet sopivat hyvin valokuvaukseen. Hopeabromidia käytetään erityisesti filmeissä ja hopeakloridia- ja jodidia valokuvauspapereissa. Filmin pinnalla on gelatiinista ja hopeabromidista koostuva kalvo. Filmin valottuessa hopeaionit pelkistyvät metalliseksi hopeaksi, joka näkyy negatiivissa mustana. Samalla bromidi-ionit hapettuvat bromiksi.
:2Ag+ + e- → Ag

Valokuvattaessa vain osa filmin pinnalla olevasta hopeabromidista hajoaa tällä tavoin. Jäljelle jäänyt hopeabromidi poistetaan käyttämällä sopivaa komplekseja muodostavaa liuosta, kiinnitettä, joka yleensä on natriumtiosulfaattia. 
:AgBr(s) + 2 Na2S2O3(aq) → Na3[Ag(S2O3)2](aq) + NaBr(aq)

## Lähteet

## Aiheesta muualla
*Tiede.fi: Timo Suvanto, Miksi lasit tummuvat?, 27.2.2008
*PubChem: Silver bromide
Kaneto Shindō

japanilainen elokuvaohjaaja ja käsikirjoittaja. Shindō palkittiin vuonna 1996 Japanin akatemian vuoden ohjaaja -palkinnolla elokuvasta *[[Gogo no Yuigon-jo]]*. Hän on ohjannut muun muassa elokuvat *[[Alaston saari]]*, *[[Musta kissa (vuoden 1968 elokuva)|Musta kissa]]*, *[[Hiroshiman lapset]]* ja *[[Onibaba – tappajat]]*.

Shindō oli naimisissa näyttelijän Nobuko Otowan (1925–1994) kanssa, joka näytteli useassa Shindōn ohjaamassa elokuvassa.

## Lähteet

## Aiheesta muualla
* 
*
Donna Lee

”**Donna Lee**” on Charlie Parkerin tunnetuksi tekemä jazzstandardi vuodelta 1947.

1910-luvun jazzstandardi ”Indianan” sointukulkuun perustuvaa kappaletta pidettiin pitkään Parkerin itsensä säveltämänä, mutta tosiasiallinen säveltäjä oli Parkerin yhtyeen trumpetisti Miles Davis. Pitkäaikainen sekaannus johtui mahdollisesti siitä, että Parkerin sopimus oikeutti levy-yhtiön ostamaan oikeudet Parkerin säveltämiin kappaleisiin – näin ollen saattoi olla yhtiölle kannattavampaa merkitä yhtyeen muidenkin jäsenten sävellykset Parkerin nimiin. Kappale nimettiin bassonsoittaja Curly Russellin tyttären mukaan.

Parker nauhoitti kappaleen ensimmäisen kerran toukokuussa 1947. Yhtyeeseen kuuluivat Parkerin ja Davisin lisäksi pianisti Bud Powell, basisti Tommy Potter ja rumpali Max Roach. Jaco Pastorius nauhoitti kappaleen vuoden 1976 debyyttialbumillaan *[[Jaco Pastorius (albumi)|Jaco Pastorius]]* bassokitaran ja congarumpujen välisenä duettona. Kappaleen ovat äänittäneet myös muun muassa Gil Evans, Anthony Braxton, Wardell Gray, Clifford Brown ja Tito Puente.

## Lähteet
Phú Quốcin kansainvälinen lentoasema

**Phú Quốcin kansainvälinen lentoasema** sijaitsee 15 kilometrin päässä Dương Đôngn, Phú Quốcn kaupungin keskustasta Vietnamin pohjoisosassa. Lentoasemalla on kaksi yhdensuuntaista kiitotietä. Se on sekä siviili- että sotilasliikenteen käytössä. Rakentaminen valmistui marraskuussa 2012. Lentoasema avattiin 2. joulukuuta 2012. Se korvasi vanhan Phú Quốcin lentoaseman, joka suljettiin samalla kun uusi kenttä avattiin.

## Lentoyhtiöt ja kohteet
* Air Mekong (Hanoi, Hồ Chí Minhin kaupunki) 
* Vietnam Airlines (Hanoi, Hồ Chí Minhin kaupunki, Cần Thơ, Rạch Giá 
* VietJet Air (Hồ Chí Minhin kaupunki)

## Lähteet
Jimmy Briand

**Jimmy Briand** (s. 2. elokuuta 1985) on ranskalainen jalkapalloilija, joka pelaa nykyään Bordeaux'ssa. Ennen Bordeaux'hin sirtymistä Briand pelasi Rennesissä vuosina 2002–2010, Lyonissa 2010–2014, Hannoverissa 2014–2015 ja Guingampissa 2015–2018.

## Lähteet
Askerhallen

**Askerhallen** on Norjassa Askerin kunnassa sijaitseva jäähalli. Halli avattiin vuonna 1969 ja siinä on 1342 istuma- ja 1058 seisomapaikkaa. Maan pääsarjassa GET-ligaenissa pelaava Frisk Tigers pelaa kotiottelunsa Askerhallenissa. Toinen hallin käyttäjä on *Asker kunstløpsklubb* eli Askerin taitoluistelukerho. Halli sijaitsee noin kahden kilometrin päässä Askerin keskustasta. Katsojaennätys on 3 012.

Askerhallen tuhoutui tulipalossa vuonna 1972, mutta se rakennettiin uudelleen nopeasti ja saatiin käyttöön jo samana vuonna.

## Lähteet
Tom Westerholm

**Tom Westerholm** (s. 3. marraskuuta 1972) on suomalainen koripallovalmentaja, joka toimi viimeksi Korisliigassa pelaavien Korihaiden päävalmentajana. Nykyisin hän toimii Koripalloliiton kilpailutoimenjohtajana.

## Ura
Westerholm aloitti vuonna 1999 Korihaiden seurajohtajana. Kaudella 2004–2005 hän toimi Korihaiden päävalmentajana viiden pelin ajan, jolloin joukkue voitti kaksi ottelua. Kaudeksi 2010–2011 Westerholm siirtyi Korihaiden päävalmentajaksi yksivuotisella sopimuksella. Hän valmensi joukkuetta myös seuraavalla kaudella, jonka jälkeen hänet nimitettiin Koripalloliiton kilpailutoimenjohtajaksi.

## Lähteet
388 Charybdis

**388 Charybdis** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi A. Charlois vuonna 1894. Pikkuplaneetta sai nimensä kreikkalaisen mytologian Kharybdis-hirviön mukaan. Ennen nimeämistään asteroidi tunnettiin tunnuksella **1894 BA**. Charybdiksen läpimitta on noin 114 kilometriä ja se pyörähtää akselinsa ympari noin 9,52 tunnissa.

## Katso myös
*155 Scylla

## Lähteet
*JPL Small-Body Database Browser: 388 Charybdis (1894 BA) 
* 
*Discovery Circumstances: Numbered Minor Planets (1)-(5000): Minor Planet Center
Charybdis

**Charybdis** voi viitata seuraaviin:

* Kharybdis (lat. *Charybdis*), merihirviö kreikkalaisessa tarustossa
* 388 Charybdis, asteroidi
* *Charybdis maritima*, merisipulin tieteellinen nimi
* *[[Charybdis (suku)|Charybdis]]*, indopasifisella merialueella esiintyvä uimataskurapusuku 
* Charybdis, Vesimies-sarjakuvahahmon vihollinen 
;Britannian kuninkaallinen laivasto
* HMS ''Charybdis'', Cruizer-luokan 18-tykkinen prikisluuppi
* HMS ''Charybdis'', Cherokee-luokan 10-tykkinen prikanteeni
* HMS ''Charybdis'', Pearl-luokan potkurikorvetti
* HMS ''Charybdis'', Astraea-luokan risteilijä
* HMS ''Charybdis'' (88), Dido-luokan ilmatorjuntaristeilijä
* HMS ''Charybdis'' (F75), Leander-luokan fregatti
Jan Thoresen

**Jan Thuresen** (s. 1. joulukuuta 1968) on norjalainen curling-pelaaja. Thuresen on voittanut pronssia vuonna 1998 Naganon talviolympialaisissa, vuonna 2006 maailmanmestaruuskilpailuissa ja 1995 Euroopan-mestaruuskilpailuissa.

## Lähteet
Anthon Grimsmo

**Anthon Grimsmo** (s. 5. heinäkuuta 1968 Oslo) on norjalainen curlingpelaaja ja olympiamitalisti.

Grimsmo kuului Norjan olympiapronssia Naganossa 1998 ja EM-pronssia 1995 voittaneisiin joukkueisiin. Olympiajoukkueeseen kuuluivat Grimsmon lisäksi Eigil Ramsfjell, Jan Thoresen, Stig-Arne Gunnestad ja Tore Torvbråten.

## Lähteet
* 

### Viitteet
Jan Betker

**Jan Betker** (s. 19. heinäkuuta 1960 Regina, Saskatchewan) on kanadalainen curlingpelaaja. Betker voitti kultaa MM-kilpailuista 1993, 1994 ja 1997 sekä olympialaisista 1998.

## Lähteet
Gliese 581 g

**Gliese 581 g** on väitetty eksoplaneetta, joka kiertää punaista kääpiötähteä Gliese 581 tähteä ympäröivällä elinkelpoisella vyöhykkeellä.

Planeetta ei näy suoraan kaukoputkessa vaan se havaittiin spektroskoopilla säteisnopeusmenetelmällä ja löytö julkaistiin syyskuussa 2010. Myöhemmin 13. lokakuuta 2010 annettiin julkisuuteen tieto, jonka mukaan kilpaileva tutkimusryhmä ei ole havainnut Gliese 581 g:tä Euroopan eteläisen observatorion havaintovälineisiin kuuluvalla HARPS-instrumentillä ja siten ensimmäinen ilmoitettu havainto tästä planeetasta on luultavasti väärä. Planeetan olemassaolemattomuutta tukevat myös alkuperäisen löydön tehneen tutkimusryhmän aineiston uudelleenanalysointi.

## Planeetan väitetyt ominaisuudet
Väitetty planeetta on Steven Vogtin mittausten ja niistä tehtyjen johtopäätösten mukaan ainakin 3&ndash;4 kertaa Maata raskaampi, silloin se voi olla niin kutsuttu supermaa. Koska planeetta ei näy suoraan, monia sen fysikaalisia ominaisuuksia ei tunneta.
Gliese 581 g on Maata kylmempi, sen keskilämpötila on arviolta &minus;12&nbsp;–&nbsp;&minus;31&nbsp;°C välillä. Koska planeetta on niin painava, sillä voisi olla Maan kaasukehää tiheämpi kaasukehä joka lämmittäisi planeettaa ja tasaisi sen pinnan lämpötilaeroja. Planeetan kiertoaika on keskustähtensä ympäri 36,6 päivää. Jos planeetta on olemassa, keskustähden vetovoima on lukinnut planeetan kiertämään aina saman puolensa keskustähteen. Tällöin planeetan toinen puolisko kylpee keskustähden valossa, toinen on jatkuvasti pimeässä.

## Lähteet
Joan McCusker

'

**Joan Elizabeth McCusker** (s. 8. kesäkuuta 1965 Yorkton, Saskatchewan) on kanadalainen curlingpelaaja. McCusker voitti kultaa MM-kilpailuista 1993, 1994 ja 1997 sekä olympialaisista 1998.

## Lähteet
Harvinainen Maa -olettamus

**Harvinainen Maa -olettamus** on väite, jonka mukaan Maan tyyppiset elinkelpoiset planeetat ovat harvinaisia maailmankaikkeudessa. 
Erään tulkinnan mukaan harvinainen Maa selittää usein esitetyn mutta kiistellyn Fermin paradoksin, jonka mukaan vierasta älykästä elämää ei ole kiistatta havaittu, vaikka sen pitäisi olla maailmankaikkeudessa yleistä.

## Perustelu
Maan tyyppisen planeetan harvinaisuuden mahdolliseksi syyksi on väitetty muun muassa oletettua kapeaa galaktista elinkelpoista vyöhykettä, keskustähden oikeaa laatua, arvioitua kapeaa elinkelpoista vyöhykettä keskustähden ympärillä,
väitettä, jonka mukaan elinkelpoisen planeetan aurinkokunnan on muistutettava ainakin jossain määrin omaa aurinkokuntaamme, planeetan oikeaa kokoa, vaatimusta suurelle kuulle ja vaatimusta laattatektoniikalle.

## Katso myös
*Draken kaava
*Fermin paradoksi
Ed Podivinsky

**Edward Charles "Ed" "Edi" Podivinsky** (s. 8. maaliskuuta 1970 Toronto) on uransa lopettanut kanadalainen alppihiihtäjä. 

Podivinsky voitti pronssia vuoden 1994 Lillehammerin talviolympialaisten syöksylaskussa. Naganon olympialaisissa 1998 hän sijoittui samassa lajissa viidenneksi. MM-kilpailuissa hän oli  alppiyhdistetyssä yhdeksäs Saalbachissa 1991 sekä syöksylaskussa kahdestoista Sierra Nevadassa 1996 ja kymmenes Sestrieressä 1997. Nuorten syöksylaskun maailmanmestaruuden hän voitti 1989.

Podivinsky voitti maailmancupissa Saalbachin syöksylaskukilpailun tammikuussa 1994. Hän sijoittui lisäksi kolmanneksi Bormion (joulukuussa 1995), Kvitfjellin (maaliskuussa 1997), Val Gardenan (joulukuussa 1999) ja Wengenin (tammikuussa 2000) syöksylaskuissa sekä Kitzbühelin alppiyhdistetyssä (tammikuussa 1998). Alppiyhdistetyn maailmancupin kokonaispisteissä hän oli viides kaudella 1997–1998 sekä syöksycupissa seitsemäs kaudella 1993–1994 ja yhdeksäs 1999–2000.

## Lähteet
Mackenzie Foy

**Mackenzie Christine Foy** (s. 10. marraskuuta 2000 Yhdysvallat) on yhdysvaltalainen lapsinäyttelijä, joka valittiin näyttelemään Renesmee Cullenin hahmoa elokuvaan *[[Twilight – Aamunkoi]]*. Hän on vieraillut sarjoissa *[[FlashForward]]*, *[[Siskoni on noita]]* ja *Til Death*. Hän on esiintynyt myös monissa yhdysvaltalaisissa mainoksissa.

## Filmografia

## Lähteet
* Industry Section  
* 

### Viitteet

## Aiheesta muualla
Jordal Amfi

**Jordal Amfi** on vuoden 1952 talviolympialaisiin valmistunut Oslossa Norjassa sijaitseva jäähalli. Siellä kilpailtiin silloin jääkiekossa ja taitoluistelussa. Se on toiminut myös jääkiekon maailmanmestaruuskilpailujen näyttämönä vuosina 1958, 1989 ja 1999. 

Jordal Amfi oli alun perin ulkoareena, mutta vuonna 1971 siihen rakennettiin katto. Näin Jordal Amfista tuli Norjan kuudesjäähalli. Vuonna 1989 alueelle rakennettiin harjoitushalli, Jordal Ungdomshall, johon mahtuu 400 katsojaa.

Areena sai nykyaikaisen ilmeensä vuoden 1999 IIHF:n jääkiekon MM-kisoihin. Hallin katsojakapasiteetti on 4 450. Maan pääsarjassa GET-ligaenissa pelaava Vålerenga Ishockey pelaa kotiottelunsa Jordal Amfissa. Halli on kuudes Norjaan rakennettu jäähalli.

## Lähteet

## Aiheesta muualla
Mouhamad N’Diaye

**Mouhamad Moustapha N’Diaye** (s. 19. tammikuuta 1984 Dakar) on senegalilainen jalkapalloilija, pelipaikaltaan hyökkääjä. Hän edustaa vietnamilaista Hoàng Anh Gia Lai -seuraa. N’Diaye on pelannut aiemmin muun muassa Kelantan FA:ssa, jossa hän voitti Malesian sarjan maalikuninkuuden vuonna 2008 tehtyään 27 maalia 31 ottelussa.
Jorma Routti

**Jorma Tapio Routti** (s. 17. joulukuuta 1938 Jyväskylä) on suomalainen fyysikko ja professori. Routti on suorittanut tohtorin tutkinnon Kalifornian yliopistossa Berkeleyssä. 

Routti on toiminut muun muassa tutkijana CERNissä Genevessä, teknillisen fysiikan professorina Teknillisessä korkeakoulussa vuosina 1975–1990, Sitran yliasiamiehenä (1986–1995), Euroopan komission tutkimusosaston DG XII:n pääjohtajana (1996–2000) ja Maailmanpankin asiantuntijana. Routti on ollut vuodesta 1982 lähtien Suomalaisen Tiedeakatemian jäsen. Hän oli Suomen Kulttuurirahaston hallituksen puheenjohtaja vuodesta 1979.

Routti on tutkinut työssään ydinfysiikkaa ja energiajärjestelmiä.

## Lähteet
Västeråsin resessi

**Västeråsin resessi** tarkoittaa vuonna 1527 Västeråsin valtiopäivillä tehtyjä päätöksiä. Niillä roomalaiskatolinen kirkko menetti Ruotsissa arvovallan ja taloudellisen aseman. Protestanttisuus saattoi näin levitä. Piispojen linnat ja kartanot siirtyivät kuninkaan omistukseen, ja piispat joutuivat maksamaan veroja. Sananjulistuksen sisältöönkin puututtiin. Resessin toimeenpanoasetus oli Västeråsin ordinantia, jossa valtiovalta hyväksyi luterilaisen käsityksen kirkon ja valtion välisistä suhteista.

## Lähteet
*Nordisk Familjebok

## Kirjallisuutta
*
Magnus Arvedson

**Karl Magnus Olof Arvedson** (s. 25. marraskuuta 1971 Karlstad, Ruotsi) on ruotsalainen jääkiekkovalmentaja ja entinen pelaaja. Laitahyökkääjänä pelannut Arvedson oli voimakas pelaaja, jonka vahvuudet olivat kahden suunnan pelaamisessa ja työmoraalissa. Hän pelasi NHL:n runkosarjassa yhteensä 434 ottelua tehoin 100+125=225. Jäähyminuutteja tuli 241.

Valmentajana Arvedson toimi viimeksi HockeyAllsvenskanin Bofors IK:ssa kaudella 2008–2009.

## Pelaajaura
Arvedson oli Färjestads BK:n kasvatti. Hän siirtyi jo juniorina pelaamaan Örebro IK:hon, jossa Arvedson teki debyyttinsä miesten peleissä kaudella 1990–1991, kun hän pelasi I-divisioonassa. Kolmen siellä vietetyn kauden jälkeen Arvedson palasi kasvattajaseuraansa Färjestadiin pelaamaan Elitserieniä kaudeksi 1993–1994. Hän pelasi joukkueessa neljä kautta, joista kausina 1995–1996 ja 1996–1997 Arvedson teki yhden kauden piste-ennätyksensä 24 pisteellään. Noista jälkimmäinen kausi päättyi Ruotsin mestaruuteen keväällä 1997. 

Ottawa Senators varasi Arvedsonin 25-vuotiaana numerolla 119 . Hän siirtyi NHL:ään heti varauksensa jälkeen ja teki kaudella 1997–1998 61 ottelussa tehopisteet 11+15=26. Toisella kaudellaan 1998–1999 Arvedson teki pisteillä 21+26=47 yhden kauden piste-ennätyksensä NHL:ssä. Hän oli Senatorsin kolmanneksi paras maalintekijä maanmiehensä Andreas Johanssonin kanssa sekä neljänneksi paras pistemies. Kauden päätteeksi Arvedson oli ehdokkaana NHL:n parhaalle puolustavalle hyökkääjälle annettavan Frank J. Selke Trophyn saajaksi, mutta palkinnon vei lopulta Dallas Starsin Jere Lehtinen äänin 23-19.

Kausina 1999–2000 ja 2000–2001 Arvedson kärsi loukkaantumisista ja oli molempina kausina sivussa noin 30 runkosarjan ottelua. Niistä huolimatta hän pelasi molempina keväinä pudotuspeleissä. Arvedson pelasi Senatorsissa kuusi kautta kevääseen 2003 saakka. Syyskuussa 2003 hän siirtyi vapaana agenttina Vancouver Canucksiin. Arvedson pelasi lähinnä samassa ketjussa maanmiestensä Sedinin kaksosten Daniel ja Henrikin kanssa. Hänen kautensa kuitenkin päättyi jo uuden vuoden aattona 31. joulukuuta 2003, kun Arvedson loukkasi polvensa ottelussa Washington Capitalsia vastaan. Hän pelasi kauden 2003–2004 aikana yhteensä 41 ottelua tehoin 8+7=15.

Kesällä 2004 Arvedson teki sopimuksen kasvattajaseuransa Färjestadin kanssa, mutta harjoituskaudella 2004 hän loukkasi selkänsä, eikä pelannut kauden aikana otteluakaan runkosarjassa. Arvedson lopetti uransa 11. lokakuuta 2004 32-vuotiaana.
### Maajoukkue

Arvedson edusti Ruotsia vuoden 1997 MM-kilpailuissa, jolloin hän voitti hopeaa. Arvedson pelasi myös Salt Lake Cityn olympiakisoissa 2002.
## Valmentajaura

Kaudella 2006–2007 Arvedson valmensi Ruotsin II-divisioonassa pelaavaa Forshaga IF:ää. Maaliskuussa 2007 hänet nimettiin Elitserien-joukkue Mora IK:n päävalmentajaksi. Arvedson valmensi joukkuetta noin puoli kautta, kunnes hänet erotettiin 26. joulukuuta 2007. Arvedsonin korvasi Pär Djoos.

Huhtikuussa 2008 Arvedson siirtyi valmentamaan HockeyAllsvenskanissa pelaavaa Bofors IK:ta, mutta hänet erotettiin jo marraskuussa 2008 joukkueen peräsimestä.
## Tilastot

## Lähteet
*
*
*
*
### Viitteet
Ratsastus kesäolympialaisissa 1960

**[[Kesäolympialaiset 1960|Vuoden 1960 kesäolympialaisten]] [[ratsastus]]** järjestettiin 5.–11. syyskuuta 1960 Roomassa, Italiassa. Laji oli 11. kertaa mukana olympialaisten ohjelmassa. Mukana oli 159 osanottajaa 27 eri maasta. Tapahtumia oli viisi.

## Mitalistit

## Mitalitaulukko

## Lähteet
*Equestrianism at the 1960 Roma Summer Games
Suikerohanhikki

**Suikerohanhikki** (*Potentilla reptans*) on sormihanhikkien sukuun kuuluva ruohovartinen monivuotinen kasvi, jonka rönsyt suikertelevat pitkin maanpintaa.

## Ulkonäkö ja koko
Suikerohanhikki on 15 cm korkea. Sen keltaisten kukkien halkaisija on 15–25 mm. Lehdet ovat sormilehdykkäisiä.

## Levinneisyys
Suikerohanhikkia tavataan  yleisesti Keski- ja Etelä-Euroopassa, Afrikan pohjoisrannikolla ja samoilla leveysasteilla Aasian puolella. Suomessa se on tulokaslaji.

## Lähteet

## Aiheesta muualla
* Luonnontieteellinen keskusmuseo, Kasviatlas: Suikerohanhikki (''Potentilla reptans'')
* ITIS: ''Potentilla reptans'' 
* United States Department of Agriculture (USDA): ''Potentilla reptans'' 
* Flora of China: ''Potentilla reptans''
Tuvalun parlamenttivaalit 2010

**Tuvalun parlamenttivaalit 2010** järjestettiin Tuvalussa 16. syyskuuta 2010. Niissä valittiin viisitoista edustajaa neljävuotiskaudelle parlamenttiin. Uusi parlamentti valitsi puolestaan pääministeriksi äänin 8–7 Maatia Toafan.

Tuvalun parlamentti hajotettiin noin kuukautta ennen äänestystä. Pääministeri Apisai Ielemia johti siirtymäkauden ajan toimitusministeristöä. Rekisteröityminen vaaleihin alkoi 28. elokuuta. Tuvalussa ei ole poliittisia puolueita, joten kaikki ehdokkaat kävivät henkilökohtaisen vaalikampanjan.

Vaaleissa oli 26 ehdokasta kahdeksassa vaalipiirissä. Ehdokkaista 15 valittiin parlamenttiin. Eniten ääniä sai Vaitupusta Apisai Ielemia, jota äänesti yhteensä 597 henkilöä. Parlamenttiin pääsi viisi uutta ehdokasta, ja kymmenen ehdokasta säilyi vanhasta parlamentista.

Parlamentti äänesti uudesta pääministeristä 29. syyskuuta. Vuosina 2004–2006 pääministerinä toiminut Maatia Toafa sai kahdeksan ääntä viidestätoista, ja hänet valittiin toistamiseen virkaan. Toafa voitti äänestyksessä yhdellä äänellä Kausea Natanon.

## Lähteet
Keltamaite

**Keltamaite** (*Lotus corniculatus*) on monivuotinen ruohovartinen hernekasvi.

## Ulkonäkö ja koko

Keltamaite kasvaa 10–40 cm korkeaksi. Sillä on keltaiset, punakuvioiset perhosmaiset kukat. Lehdet ovat kaksiparisia päättölehdykkäisiä, ja niiden lehdykät ovat ehytlaitaisia. Keltamaite muistuttaa suuresti hentomaitetta (*Lotus tenuis*). Keltamaitteella on Suomessa monia muunnoksia, kuten saaristokeltamaite (*Lotus corniculatus* var. *alandicus*), kyyrykeltamaite (*Lotus corniculatus* var. *carnosus*), merikeltamaite (*Lotus corniculatus* var. *maritimus*), harjukeltamaite (*Lotus corniculatus* var. *arenosus*), niittykeltamaite (*Lotus corniculatus* var. *corniculatus*) ja peltokeltamaite (*Lotus corniculatus* var. *sativus*).

## Levinneisyys
Keltamaitetta tavataan Keski- ja Etelä-Euroopassa sekä eteläisimmässä Suomessa.

## Lähteet

## Aiheesta muualla
* Kasviatlas 2020: Keltamaitteen (''Lotus corniculatus'') levinneisyys Suomessa.
* Pinkka, Lajintuntemuksen oppimisympäristö: Keltamaite (''Lotus corniculatus'')
* Puutarha.net: Keltamaite (''Lotus corniculatus'')
* ITIS: ''Lotus corniculatus'' 
* United States Department of Agriculture (USDA): ''Lotus corniculatus'' 
* Flora of China: ''Lotus corniculatus''
Kuopion Luisteluseura

**Kuopion Luisteluseura** (KuLS) on kuopiolainen vuonna 1900 perustettu taitoluistelu- ja pikaluisteluseura.

## Historia
Vuoteen 1968 saakka seuran tehtävänä oli luisteluradan ylläpitäminen ja hoitaminen. Lisäksi seura pyrki herättämään innostusta luistelu-urheiluun. Ensin pikaluistelusta muodostui kilpaurheilulaji, jossa seuralla onkin ollut nimekkäitä jäseniä. 1940-luvulla seurassa alkoi myös taitoluisteluharrastus. Seura järjesti myös rusetti-iltoja, naamiaisia, pika- ja kaunoluistelukilpailuja sekä näytöksiä. Alkuvuosikymmeninä luistelukentän reunalla soitti torvisoittokunta 2–3 kertaa viikossa puhallinmusiikkia, ja vuonna 1931 seura hankki
oman äänilevylaitteen ja siihen viihdemusiikkia yleisön iloksi. Vuonna 1957 seura pääsi valioluokkaan ja oli jopa Suomen kolmanneksi paras luistelu-urheiluseura. Vuonna 1960 KuLS järjesti kaunoluistelun SM-kilpailut ja KuLS:in Kaarina Kukkonen voitti Suomen mestaruuden. Ensimmäiset pikaluistelukilpailut pidettiin Kuopiossa vuonna 1904.

## Finland Ice Marathon
KuLS järjesti Kuopiossa vuosina 1992–2008 Kallaveden luonnonjäällä Finland Ice Marathon -kilpailun. Vuodesta 2008 lähtien seura siirsi järjestelyvastuun pois, resurssipulan, kisaväsymyksen ja taloudellisen kannattamattomuuden vuoksi.

## Lähteet

## Aiheesta muualla
* Seuran kotisivut
Aeros (satelliitti)

**Aeros** oli saksalainen kaukokartoitussatelliitti, jonka Saksa toteutti yhdessä Nasan kanssa. Satelliitti tutki ilmakehää ja ionosfääriä.

Aeros-satelliitin rakensi yhdysvaltalainen Ball Aerospace. Mission rahoittivat Nasa ja Saksan *Bundesministerium für Foschung und Technologie*.  

**Aeros A ** ja **Aeros B** satelliiteissa oli samat laitteet, A-satelliitissa osa laitteista ei toiminut. 

## Spesifikaatio
*Laukaisin Scout
*Laukaisupaikka Vandenbergin tukikohta
*Laukaisut 16.12. (AEROS), 16.7.1974 (AEROS B)
*Satelliittien massa 280 paunaa (noin 127 kiloa)
* Aeros B:n massa 125,7 kg
*Teho 4,7–34,3 W

## Lähteet
*Yenne, Bill, *The Encyclopedia of US Spacecraft*, Exeter Books (A Bison Book), New York, 1985. 

### Viitteet

## Aiheesta muualla
*Goddard Space Flight Center 
*AEROS B Satellite
Microsoft Flight

**Microsoft Flight** on *[[Microsoft Flight Simulator]]* -sarjan osa, joka julkaistiin 29. helmikuuta 2012. 

Microsoft ilmoitti elokuussa 2010, että on tarkoitus jatkaa ja korvata pitkään käytössä *Microsoft Flight Simulator* tuotesarja, joka oli olemassa yli 28 vuotta ennen kuin se lopetettiin noin 18 kuukautta aiemmin.  

Microsoft Flightin myynti päättyi 2012, jolloin myös yksi Microsoftin ikonisimmista simulaatiogenren pelisarjoista tuli päätökseen kun Flightia kehittänyt tiimi irtisanottiin Microsoft Vancouverin palveluksesta. Pelin verkkosivut ja muut lisäosat poistuivat lopullisesti saatavilta elokuussa 2014, jolloin Microsoftin Games for Windows Live Marketplace lakkasi olemasta.

Muutamaa kuukautta myöhemmin kuitenkin ilmoitettiin, että Microsoft Flight Simulator X palaa myyntiin Steam-jakelualustan kautta Dovetail Gamesin avustamana.

## Vastaanotto
PCWorld antoi pelille arvosanaksi 2,5 tähteä viidestä. Peliä kehuttiin grafiikan kauneudesta.

## Lähteet

## Aiheesta muualla
* 
*
''Microsoft Flight'' – Virallinen sivusto
Waivers

**Waivers** on termi pohjoisamerikkalaisessa ammattilaisurheilussa. Vapaasti suomennettuna waivers-listaa voisi kutsua vapaiden pelaajien listaksi. Urheiluseura voi laittaa pelaajansa waivers-listalle, josta mikä tahansa toinen seura saa vapaasti poimia hänet omaan joukkueeseensa. NHL, NFL, MLB ja NBA-sarjat käyttävät waivers-systeemiä. 

## Waivers NHL:ssä

NHL:ssä pelaajan waiver-kelpoisuus riippuu hänen pelaamiensa NHL-ottelujen määrästä sekä iästä, jona hän teki ensimmäisen NHL-sopimuksensa. Waivers-kelpoinen pelaaja täytyy sijoittaa waiver-listalle, ennen kuin hänet voidaan siirtää farmijoukkueeseen. Pelaajaa ei kuitenkaan ole pakko siirtää farmiin waiver-listalla olemisen jälkeen. Seura voi myös vain koittaa päästä eroon pelaajasta pistämällä hänet waivers-listalle, jos vaikka toinen joukkue olisi kiinnostunut hänestä.

Waivers-listalta poimitusta pelaajasta ei tarvitse maksaa siirtokorvausta. Kaikki pelaajat ovat kahden ensimmäisen kautensa aikana suojattu waivers-listalle joutumiselta. 

Waivers-listaa kutsutaan NHL:ssä myös suojaamattomien pelaajien listaksi.

Vuosina 1977–2003 NHL:ssä oli käytössä ennen runkosarjan alkua suoritettava Waiver Draft eli suojaamattomien pelaajien varaustilaisuus. Sen ideana oli tasoittaa joukkueiden eroja, sillä uudet joukkueet eivät pystyneet kilpailemaan pelaajista vanhojen seurojen tavoin. Varaustilaisuus palveli myös sellaisia pelaajia, jotka eivät saaneet peliaikaa joukkueessaan, mutta heille oli kysyntää jossain muualla. Varaustilaisuudessa joukkueet saivat suojata 20 pelaajaansa. Lisäksi kaikki tulokassopimuksella pelaavat olivat automaattisesti suojattuja. Varaustilaisuudessa oli kaksi kierrosta joiden aikana joukkueet saivat halutessaan varata itselleen toisen joukkueen suojaamattomia pelaajia. Waiver Draft oli yksi kiistakapuloista  aikana, ja lopulta siitä päätettiin luopua.

## Lähteet
Spectrum (albumi)

**Spectrum** on fuusiojazz-rumpali Billy Cobhamin pitkäsoitto. Vuonna 1973 julkaistu albumi oli Cobhamin ensimmäinen julkaisu, ja sitä pidetään yleiesti hänen soolouransa huippukohtana. Albumi oli myös merkittävä virstanpylväs koko fuusiojazz-genren kehityksessä. Albumin tyyli on saanut vaikutteita Miles Davisilta ja Mahavishnu Orchestralta; Cobham oli tehnyt molempien kanssa paljon yhteistyötä aiemmin.

Cobham käytti Spectrumin äänityksessä akryylimuovista Fibes-rumpusettiä, jota hän oli soittanut myös Mahavishnu Orchestrassa. Kitaraa albumilla soittaa Tommy Bolin, joka myöhemmin liittyi hard rock -yhtye Deep Purpleen. Hänet pyydettiin yhtyeeseen laulaja David Coverdalen ihastuttua Bolinin soittoon *Spectrumilla*.

*Spectrumilta* löytyvän kappaleen "Stratus" voi kuulla soivan *[[Grand Theft Auto IV]]* -pelissä fiktiivistä "Fusion FM" -kanavaa kuunnellessa. Psytrance-yhtye Shpongle on myös lainannut kappaleen bassonsoittoa kappaleessaan "Circuits of Imagination".

## Vastaanotto

*Spectrum* on Cobhamin laajan tuotannon arvostetuimpiin kuuluva albumi. Allmusic nimeää sen hänen parhaimmakseen yhdessä vuoden 2001 *[[The Art of Three]]n* kanssa: kumpikin saa sivustolta neljä ja puoli tähteä viidestä. Sivuston kriitikon Scott Yanowin mukaan albumi "erottuu edukseen: [se on] vahva yhdistelmä rockaavia rytmejä ja jazz-improvisaatiota." Myös progreviews.comin arvostelu kehuu *Spectrumia* ja sen virtuoosimaista soittoa, vaikkakin pitää heikkoutena lyhyehköjen rumpusooloraitojen sijoittamista varsinaisten kappaleiden väliin.

## Kappaleet

Kaikki kappaleet on merkitty Billy Cobhamin tekemiksi.

#
#
#
#
#
#

## Muusikot

*Billy Cobham &mdash; lyömäsoittimet
*Tommy Bolin &mdash; kitara
*Jan Hammer &mdash; sähköpiano, akustinen piano, syntetisaattori
*Lee Sklar &mdash; bassokitara
*Joe Farrell &mdash; huilu, sopraanosaksofoni, altosaksofoni
*Jimmy Owens &mdash; flyygelitorvi, trumpetti
*John Tropea &mdash; kitara
*Ron Carter &mdash; kontrabasso
*Ray Barretto &mdash; kongarummut

Albumin äänitti ja miksasi Ken Scott.

## Lähteet

* 

### Viitteet
Operaatio Hastings

**Operaatio Hastings** oli Yhdysvaltain armeijan operaatio Vietnamin sodassa. vuonna 1966. Operaatiossa yhdysvaltalaiset onnistuivat työntämään pohjoisvietnamilaiset joukot Pohjois- ja Etelä-Vietnamin välisen demilitarisoidun vyöhykkeen yli pohjoiseen.

## Mediassa
Operaatio on mainittu elokuvassa *[[Full Metal Jacket]]*, ja se on myös tuttu videopeleistä *[[Battlefield Vietnam]]* sekä *[[Battlefield: Bad Company 2#Lisäosa|Battlefield: Bad Company 2: Vietnam]]*.

## Lähteet
Makita

**Makita** on japanilainen sähkötyökaluja valmistava yritys. Makita perustettiin Japanissa 1915. Makitan tehtaita sijaitsee Japanissa, Kiinassa, Yhdysvalloissa, Englannissa, Kanadassa, Meksikossa, Brasiliassa ja Romaniassa.

Vuonna 2017 Makita oli liikevaihdoltaan maailman seitsemänneksi suurin käsi- ja sähkötyökalujen valmistaja Stanley Black & Deckerin, Boschin, Fortiven, Techtronic Industriesin, Hiltin ja ITW:n jälkeen.

## Lähteet

## Aiheesta muualla
Myllylähde (Oripää)

**Myllylähde** on noin kolmihehtaarinen  ison, padotun lähdelammen muodostava lähde Oripäässä Varsinais-Suomessa. Lähde sijaitsee Säkylän–Mellilän harjujaksoon kuuluvan harjun kupeessa lähellä entisen Alastaron kunnan rajaa ja on eräs Loimijokeen Alastarolla Loimaalla laskevan Hanhijoen alkulähteistä.

Lähteen rannat ovat mesotrofista eli keskiravinteista nevarämettä ja lähteistä lettonevaa, ja suon reunassa kangasta vastaan on pieniä lähteensilmiä ja tihkupintoja. Lähde on kasviltoltaan erittäin arvokas. Sen lajistoon kuuluvat muiden muassa lähdesara, hetesara, punakämmekkä, sykeröpiippo ja kiiltosirppisammal. Linnustoon kuuluvat muiden muassa keltavästäräkki ja koskikara. Luontoarvojensa takia lähde lähiympäristöineen on otettu Natura 2000 -ohjelmaan.

Myllylähde on Suomen suurimpia lähteitä, kutsuttu joskus Suomen ja Pohjoismaidenkin suurimmaksi. 1990-luvulla ja 2000-vuosikymmenellä lähteen virtaama on kuitenkin vähentynyt kymmenesosaan aikaisemmasta. 2000-luvun taitteessa lähteen keskimääräinen vuorokausivirtaama oli 6&nbsp;500 kuutiometriä (m³), kun vuonna 2011 se oli enää 1&nbsp;000 m³. Syynä on pidetty runsasta vedenottoa.

Myllylähteessä paljastui kevättalvella 2011 suuri kalakuolema. Tämän aiheuttajaksi osoittautui happikato. Happikadon todettiin johtuneen siitä, että lähteen virtaama oli pienentynyt ja sen pinta tämän takia talvella jäätynyt. Monien mielestä syynä oli tekopohjavesilaitoksen koekäyttö. Sittemmin lähteen tilan on arvioitu parantuneen.

Noin 10 kilometriä Oripään Myllylähteestä pohjoiseen, saman Säkylän–Mellilän harjujakson varressa Alastaron Virttaalla on toinenkin Myllylähde. Se laskee Säkylän Pyhäjärveen Pyhäjoen kautta ja  sijaitsee Alastaron Virttaan kylässä Oripään rajalla.

## Lähteet

## Aiheesta muualla
Kaišiadorys

**Kaišiadorys** on eteläisessä Liettuassa, Kaunasin läänissä sijaitseva kaupunki. Se toimii Kaišiadorysin kunnallispiirin hallinnollisena keskuksena. Vuonna 2010 kaupungin väkiluku oli 9 642 asukasta.

## Tunnettuja asukkaita
*Ramūnas Šiškauskas, liettualainen koripalloilija
*Kazimieras Vasiliauskas, liettualainen moottoriurheilija

## Lähteet

## Aiheesta muualla
*Kaupungin virallinen sivusto
Myllylähde (Alastaro)

**Myllylähde** on Alastarolla Loimaalla sijaitseva, Virttaankankaasta purkautuva lähde. Se sijaitsee Alastaron Virttaan kylässä, Oripään kunnan rajalla lähellä seututietä 213 ja se on eräs Säkylän Pyhäjärveen laskevan Pyhäjoen alkulähteistä. Lähde on aikoinaan padottu vesivoiman saamiseksi jauhomyllyjä varten. Nykyään se on yhtenä etappina Virttaankankaan harjureitin ulkoilureitillä, ja lähteen ympäristöön on kunnostettu myllytupa, turvekammi ja pitkospuut. Myllytupa tuhoutui tulipalossa 17.06.2021.

Noin 10 kilometriä Alastaron Myllylähteestä etelään, saman Säkylän–Mellilän harjujakson varressa Oripäässä  on toinenkin Myllylähde. Se laskee Loimijokeen Hanhijoen kautta ja sijaitsee Oripäässä Alastaron Virttaan kylän etelärajalla.

## Lähteet

## Aiheesta muualla

*
Myllylähde

**Myllylähde** voi tarkoittaa muiden muassa seuraavia:

* Myllylähde, lähde Alastarolla Loimaalla Varsinais-Suomessa
* Myllylähde, lähde Oripäässä Varsinais-Suomessa
Pasvalys

**Pasvalys** on pohjoisessa Liettuassa, Panevėžysin läänissä, Svalia-joen rannalla sijaitseva kaupunki. Se toimii Pasvalysin kunnallispiirin hallinnollisena keskuksena. Vuonna 2010 kaupungin väkiluku oli 8 120 asukasta. Kaupunki sijaitsee lähellä Latvian rajaa.

## Lähteet

## Aiheesta muualla

*Kaupungin virallinen sivusto
Ratsastus kesäolympialaisissa 1964

**[[Kesäolympialaiset 1964|Vuoden 1964 kesäolympialaisten]] [[ratsastus]]** järjestettiin 16. &ndash; 24. lokakuuta 1964 Karuizawassa, Naganossa, Japanissa. Tämä oli 12. kerta kun laji oli mukana olympialaisten ohjelmassa. Mukana oli 116 osanottajaa 20 eri maasta. Tapahtumia oli kuusi.

## Mitalistit

## Mitalitaulukko

## Lähteet
*Equestrianism at the 1964 Tokyo Summer Games
Hanhijoki

**Hanhijoki** on suomenkielinen nimi, joka esiintyy sekä sukunimenä että paikannimenä. Se voi viitata muiden muassa seuraaviin:

## Henkilöitä
* Marjatta Hanhijoki (oik. *Hanhijoki-Keränen*, 1948–2025), suomalainen taidegraafikko ja taidemaalari
* Sisko Hanhijoki (o.s. *Markkanen*, s. 1962), suomalainen pikajuoksija
* Väinö Hanhijoki (1896–2005),  kuollessaan Suomen vanhin mies

## Paikkoja
* Hanhijoki, kylä Alastarolla Loimaalla
* Hanhijoki, joki Alastarolla Loimaalla
* Hanhijoki, joki Noormarkussa
* Hanhijoki, Kalixjoen sivujoki Pohjois-Ruotsissa.
Johnny the Fox

**Johnny the Fox** on irlantilaisen Thin Lizzy -yhtyeen albumi vuodelta 1976. Albumilta löytyvä "Don't Believe A Word" oli hitti Britanniassa (12. sija). *Johnny the Fox* ei ollut aivan yhtä suuri menestys kuin edeltäjänsä *[[Jailbreak]]*.

## Kappaleet

#"Johnny" (Lynott) – 4:26 
#"Rocky" (Brian Downey, Scott Gorham, Lynott) – 3:42 
#"Borderline" (Lynott, Brian Robertson) – 4:35 
#"Don't Believe a Word" (Lynott) – 2:18 
#"Fools Gold" (Lynott) – 3:51 
#"Johnny the Fox Meets Jimmy the Weed" (Downey, Gorham, Lynott) – 3:43 
#"Old Flame" (Lynott) – 3:10 
#"Massacre" (Downey, Gorham, Lynott) – 3:01 
#"Sweet Marie" (Gorham, Lynott) – 3:58 
#"Boogie Woogie Dance" (Lynott) – 3:07

### Remasteroidun version (2011) bonus-cd

#"Don't Believe a Word" (remix) 
#"Johnny" (remix) 
#"Don't Believe a Word" (BBC Sessions 11/10/1976) 
#"Johnny the Fox Meets Jimmy the Weed" (BBC Sessions 11/10/1976) 
#"Fools Gold" (BBC Sessions 11/10/1976) 
#"Johnny" (BBC Sessions 11/10/1976) 
#"Fool's Gold" (instrumentaali) 
#"Johnny the Fox Meets Jimmy the Weed" (instrumentaali - laajennettu versio) 
#"Rocky" (instrumentaali) 
#"Massacre" (instrumentaali) 
#"Scott's Tune" 

## Muusikot

*Phil Lynott - basso, laulu, akustinen kitara
*Brian Robertson - kitara
*Scott Gorham - kitara
*Brian Downey - rummut, perkussiot

*Fiachra Trench - jousisovitukset, basso
*Phil Collins - perkussiot
*Kim Beacon - taustalaulu
Opaskoirakoulu

**Opaskoirakoulu** on Vantaan Itä-Hakkilassa toimiva oppilaitos, jossa koulutetaan opaskoiria näkövammaisten käyttöön. Se on suurin kolmesta Suomessa toimivasta, opaskoiria tuottavasta koirakoulusta. Opaskoirakoulu on Näkövammaisten Keskusliitto ry:n alainen yksikkö. Koulutuksen lisäksi Opaskoirakoulu myös kasvattaa koiria. Koulua johtaa Riitta Liimatainen.

## Historia
Opaskoirien koulutus oli tarkoitus aloittaa Suomessa 1939, mutta talvisodan syttyminen sekoitti suunnitelmat. Ruotsista lahjoitettiin 1940 sotasokeille viisi koulutuksensa aloittanutta koiraa, joiden mukana tuli kouluttaja Lars Svartengren. Koulutuksesta vastasi aluksi Hämeenlinnassa sijaitseva sotakoirakoulu. Koulutuksen rahoitti pitkään Suomen Punainen Risti. Espoon Mäkkylään valmistui 1947 opaskoirakoulu, ja tuolloin koulutuksesta vastasivat Sotasokeat ry ja Sotainvalidien Veljesliitto.

Vuonna 1976 vastuu toiminnasta siirtyi Opaskoirasäätiölle. Näkövammaisten Keskusliiton otettua vastuun alkoi uuden koulun suunnittelu. Koulu valmistui 1987 Vantaan Itä-Hakkilaan.

## Koirat
Koulu kasvattaa lähes kaikki koirat itse, mutta jonkin verran ostetaan koiria muilta kasvattajilta. Koulu saa joskus myös pentulahjoituksia.

Yleisin opaskoirarotu on labradorinnoutaja, joita oli vuoteen 1998 mennessä koulutettu 686. Seuraavaksi yleisimmät ovat saksanpaimenkoira 489, rottweiler 62 ja kultainennoutaja 10. 1960-luvulle saksanpaimenkoirat olivat kasvatuksessa enemmistönä, mutta viime ajat kasvatuksen pääpaino on ollut labradorinnoutajassa, joka on myös koulun oman Opas-kennelnimen rotu. Pentuja syntyy vuosittain noin 50.

## Lähteet

## Aiheesta muualla
* 
* 

### Kirjallisuutta
* Juha Herttuainen, *[[Opaskoirat]]*, Opaskoirayhdistys, 1998
Bad Reputation

**Bad Reputation** on Thin Lizzyn studioalbumi vuodelta 1977. Kuten kansikuva kertoo, albumi tehtiin pääosin kolmimiehisenä (Phil Lynott, Brian Downey, Scott Gorham) Brian Robertsonin oltua sivussa yhtyeen toiminnasta. Robertson palasi yhtyeeseen nauhoitusten loppuvaiheessa ja soittaa kansitietojen mukaan kolmella kappaleella.

Albumin tuotti yhdysvaltalainen, muun muassa Marc Bolanin ja David Bowien kanssa työskennellyt Tony Visconti. Singlenä julkaistu ”Dancing in the Moonlight (It’s Caught Me in Its Spotlight)” nousi Britannian singlelistalla sijalle 14. Myös itse albumi menestyi hyvin nousten 4. sijalle saman maan albumilistalla.

## Kappaleet

## Muusikot

*Phil Lynott – basso, laulu, huuliharppu, jousisovitukset
*Brian Downey – rummut, perkussiot
*Scott Gorham – kitara

*Brian Robertson – kitara, efektit, kosketinsoittimet (kpl. 3,6 ja 8)
*Mary Hopkin-Visconti – taustalaulu (kpl. 9)
*John Helliwell – saksofoni, klarinetti
Dame N’Doye

**Dame N’Doye** (s. 21. helmikuuta 1985 Thiès, Senegal) on senegalilainen jalkapalloilija. Hän edustaa englantilaista Hull Cityä ja on pelipaikaltaan hyökkääjä.

## Seurajoukkueura
N’Doye aloitti ammattilaisuransa kotimaansa ASC Jeanne d'Arcista vuonna 2003. Hän pelasi joukkueessa kolme kautta, jonka jälkeen hän siirtyi Al-Saddin kautta Académica Coimbraan.

Hyvin sujuneen kauden jälkeen portugalilaisseurassa, N’Doye teki sopimuksen kreikkalaisjätti Panathinaikosin kanssa. Hänestä maksettiin 800&nbsp;000 siirtokorvaus.

12. tammikuuta 2009 hän siirtyi tanskalaisseura Kööpenhaminaan arviolta noin 2 miljoonan euron siirtokorvauksella. Hän teki joukkueen kanssa 4½-vuotisen sopimuksen.

## Lähteet

## Aiheesta muualla
* N'Doyen esittely FC Kööpenhaminan kotisivustolla
Ukulele Orchestra of Great Britain

The **Ukulele Orchestra of Great Britain** (**UOGB**) on brittiläinen kahdeksanhenkinen ukulele-orkesteri. Orkesteri soittaa ukulelesovituksia erilaisista musiikkilajityypeistä. Se on toiminut vuodesta 1985 esiintyen useissa kansainvälisissä konserttisaleissa sekä televisio- ja radioasemilla. Yhtyeen nykyiset jäsenet ovat: Dave Suich, Peter Brooke Turner, Hester Goodman, George Hinchliffe, Richie Williams, Kitty Lux, Will Grove-White ja Jonty Bankes. Jäsenet soittavat erikokoisia ukuleleja aina bassoukulelesta pieniin ja korkeaäänisiin ukuleleihin saakka, vaihdellen soittimia eri numeroihin sovitusten mukaan. Kaikki jäsenet laulavat, osa myös viheltää ja tuottaa muutoinkin erikoisefektejä.

## Historia
UOGB perustettiin aluksi hauskanpidon merkeissä vuonna 1985. Ensimmäinen esiintyminen myytiin loppuun nopeasti ja orkesteri on esiintynyt siitä lähtien säännöllisesti. Ensimmäinen pitkäsoittolevy julkaistiin vuonna 1988 BBC:n kustantamana. Se levytettiin WOMAD-festivaaleilla ja levytys tapahtui BBC:n radioäänityksen pohjalta. Nykyinen kokoonpano on soittanut yhdessä alusta saakka ja sitä pidetään jopa eräänlaisena kansallisena instituutiona. UOGB on antanut tuhansia, usein loppuunmyytyjä, konsertteja ympäri maailman - Britanniassa, Saksassa, Ruotsissa, Suomessa, Puolassa, Ranskassa, Yhdysvalloissa, Kanadassa, Uudessa-Seelannissa ja Japanissa. Yhtye vieraili Suomessa Tampere-talossa 25. huhtikuuta 2010.

Yhtyeen kanssa yhteistyötä tehneitä artisteja ja muita tahoja ovat muun muassa Madness, David Arnold, The British Film Institute, The Ministry of Sound, Yusuf Islam sekä The Kaiser Chiefs.

## Vaikutus
UOGB on saanut vuosien myötä lukuisia jäljittelijöitä ja monissa kaupungeissa on nykyisin toimivia ukulele-orkestereita. Orkesterin toiminnan pohjalta on puhuttu jopa eräänlaisesta ukukelen uudelleen elpymisestä maailmanlaajuisenakin ilmiönä. Yhtyeen musiikkia on käytetty elokuvissa, näytelmissä ja mainoksissa.

## Diskografia
### Studioalbumit
**The Ukulele Variations* - 1988, Disque Ethnique (LP); CBS/Sony (CD)
**Hearts of Oak* - 1990, CBS/Sony (CD)
**A Fist Full of Ukuleles* - 1994, Sony (CD)
**Pluck* - 1998, Tachyon Records (CD)
**The Secret of Life* - 2004, Longman Records (CD)
**Miss Dy-na-mi-tee* - 2005, Longman Records (CD single)
**Precious Little* - 2007, UOGB (CD)
**Christmas with the Ukulele Orchestra of Great Britain* - 2008, UOGB (CD)
**(Ever Such) Pretty Girls* – 2015, UOGB (CD)
**The Only Album By The Ukulele Orchestra You Will Ever Need Volume Three* – 2019, UOGB (CD)

### Livealbumit
* *Live in London #1* - 2008, UOGB (CD)
* *Live in London #2* - 2009, UOGB (CD)
* *Still Live* – 2011, UOGB (CD)
* *Uke-Werk* – 2013, UOGB (CD)
* *The Keeper* – 2016, UOGB (CD)

### Compilations
**Top Notch* - 2001, UOGB (CD)

### DVDs
**Anarchy in the Ukulele* - 2005, UOGB (DVD)
**Prom Night - Live at the Royal Albert Hall - BBC Proms 2009* - 2009, UOGB (DVD)

## Lähteet

## Aiheesta muualla
*Yhtyeen Suomen vierailun yhteydessä tehty Ilta-sanomien haastatteluvideo 26.4.2010
Lloydminsterin lentoasema

**Lloydminsterin lentoasema** (, ) on Lloydminsterin lähellä, Albertan provinssissa sijaitseva lentoasema. Lentoasema sijaitsee noin 5 kilometriä luoteeseen Lloydminsteristä.

Vuonna 2009 Lloydminsterin lentoasemalle suoritettiin 13&nbsp;278 laskeutumista ja nousua.

## Lentoyhtiöt ja kohteet

## Historia

kaupungin ensimmäinen lentokenttä sijaitsi Saskatchewanin puolella, 62. streetin itäpäässä. Se valmistui vuonna 1950 ja kiitotie oli sorapintainen 1067 metriä pitkä sekä 23 metriä leveä. Lentoasemalle lensi Canadian Pacific Airlines. Uusi lentoasema rakennettiin vuonna 1981 sen nykyiselle paikalle.

## Lähteet

## Aiheesta muualla

* Arrival & Departures  
* Lloydminster Airport www.airports-worldwide.com
Saksalaisten sotilaiden hautausmaa (Rovaniemi)

**Saksalaisten sotilaiden hautausmaa** on Rovaniemellä 1963 käyttöön otettu toisen maailmansodan aikana Pohjois-Suomen rintamilla kaatuneiden saksalaisten sotilaiden hautausmaa. Alueelle on haudattu 2&nbsp;683 saksalaissotilasta. Hautausmaa-alue on kooltaan 1,5 hehtaaria ja se sijaitsee Norvajärvellä Rovaniemen kaupungin pohjoispuolella. 

Suomen valtio luovutti vuonna 1959 saksalaisen Volksbund Deutsche Kriegsgräberfürsorge -järjestön käyttöön 1,5 hehtaarin maa-alueen Lapin rintamalla kaatuneiden saksalaisten sotilaiden hautausmaan perustamiseksi. Käyttöoikeus luovutettiin korvauksetta niin pitkäksi aikaa kuin alueita käytetään mainittuun tarkoitukseen. Myöhemmin valtio luovutti maapohjan Rovaniemen seurakunnan omistukseen maa-alueen käyttöehtojen pysyessä samoina. Järjestö vastasi hautausmaan perustamisesta ja vainajien kokoamisesta sekä rakennutti paikalle mausoleumin. Sen suunnitteli saksalainen arkkitehti Otto Kindt ja se on rakennettu Vehmaan punaisesta graniitista. Hautausmaa vihittiin käyttöön vuonna 1963. Järjestö huolehti hautausmaan hoidosta. Pienessä, karun yksinkertaisessa luonnonkivistä rakennetussa mausoleumissa vierailee yhä runsaasti matkailijoita, vuosittain noin 10&nbsp;000.

## Katso myös
*Saksalaisten sotilaiden hautausmaa, Vantaa. Hautausmaalle on koottu kaatuneet saksalaiset Etelä-Suomesta.

## Lähteet

## Aiheesta muualla

*Der Deutsche Soldatenfriedhof 
*Tietokanta, josta voi nimellä etsiä saksalaisille sotilashautausmaille haudattuja vainajia.
* Visit Rovaniemi: Saksalaisten sotilaiden hautausmaa 
*Saksalaisten hautausmaa Norvajärvellä Rovaniemellä, Lapin Kansa (YouTube)
* Kuvia Norvajärven hautausmaalta